تورکیه جمهور باشقانی رجب طیب اردوغان، ژورنالیست جمال قاشیقچی-نین قتله یئتیریلمه‌سی امری‌نین، سعودی حکومتی‌نین ان عالی اورقانلاریندان‌ گلدیگینی سؤیله‌دی.
اردوغان، آمریکانین واشینگتون پوست قزئتی اوچون قلمه آلدیغی مقاله‌ده، جمال قاشیقچی'نین اؤلدورولمه‌سی‌نین آردین‌دان تورکیه‌نین دوروشونو آنلاتدی.
پرزیدنت اردوغان،
سعودی عربیستانین قاشیقچی جینایتی موضوعسوندا جواب وئرمه‌سی لازیم اولان بیر چوخ سوال وار. جمالین اؤلدورولمه‌سی امری‌نین، سعودی حکومتی‌نین ان عالی اورقانلاریندان‌ گلدیگینی ده یاخشی بیلیریک. کرال سالمانین امر وئردیگینه بیر دفعه ده اینانمامیشام" دئدی.
تورکیه‌نین تلاش‌لاری نتیجه‌سینده بوتون دونیانین، جمال قاشیقچی-نین سویوققان‌لی شکیلده بیر سوی-قصد تیمی طرفین‌دن اؤلدورولدوگونو اؤیرندیگینی بیل‌دیرن اردوغان،
"جینایتی تؤره‌دن‌لرین، سعودی عربیستاندا حبس ائدیلن 18 شوبهه‌لی‌نین ایچینده اولدوغونو بیلیریک. قاشیقچی-نین قتلی‌نین اوستون‌دن بیر آی کئچدی، اؤزو، ان آزین‌دان ایسلامی پرینسیپ‌لره و قایدا-قانون‌لارا اویغون شکیلده دفن ائدیلمگی حاق ائدیر" ایفاده‌لرینی ایستیفاده ائتدی.
اردوغان،
"الیمیزده اولان ثبوت‌لاری، آمریکا باشدا اولماقلا بوتون دوست و موتتفیق اؤلکه‌لرله پایلاشدیق. الریاض ایله اوزون ایللره سؤیکنن دوستلوغوموز، گؤزلریمیزین اؤنونده ایشلنن بو پلان‌لی جینایتی گؤرممزلیگه گله'جگیمیز آنلامینا گلمیر. هئچ کیم بیر داها بیر ناتو موتتفیقی‌نین تورپاغیندا بئله بیر گوناه ایشلمه‌یه جورت ائتممه‌لی‌دیر. چوخ جیدی (عکس حالدا) نتیجه‌لری اولا‌جاق‌دیر. سعودی مقاملاری‌نین، عدالت ایشینه خیدمت ائتمک یئرینه قاشیقچی-نین قوربان گئتدیگی پلان‌لی جینایتین اوستونو اؤرتمه تلاشلاری اوزونتو وئریجی" دئدی.
2  اوکتوبردا سعودی عربیستانی‌نین ایستانبول باش کونسول‌لوغونا گئدن جمال قاشیقچی-دان بیر داها خبر توتمادی.
ایستانبول باش ساوجییلغی وئردیگی بیاناتدا قاشیقچی-نین کونسوللوغا گیرر گیرمز بوغولا‌راق اؤلدورولدوگونو و جسدی‌نین پارچا‌لانا‌راق اورتا‌دان قالدیریلدیغینی بیلدیرمیشدی.
